Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
30 ก.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวกบางๆ 3.73 จุด (0.28%) ปิดภาคเช้าที่ 1,352.57 จุด โดยมีมูลค่าการซื้อขาย 16,082 ล้านบาท 
– Most Positive Impact: SCC (+0.50 จุด) TRUE (+0.39 จุด) SCB (+0.35 จุด)
– Most Negative Impact: KBANK (-0.63 จุด) DTAC (-0.31 จุด) BIGC (-0.17 จุด)
จุดสังเกต: แม้ตลาดจะดูเปาะแปะๆและบวกไม่มากเท่าไหร่นัก แต่กลุ่ม Big Cap แต่กลุ่ม Big Cap ที่ปรับลดลงในวันนี้ กลับมามีเพียงแค่กลุ่มธนาคารฯ ซึ่งปรับลดลงเพียง 0.13% เท่านั้น อาจเป็นไปได้ว่าแรงขายที่ถล่มเข้ามาในช่วง 2 วันก่อนหน้าเริ่มซาลงบ้างแล้ว ในขณะที่เริ่มเห็นแรงซื้อกลับในกลุ่ม รับเหมาฯ วัสดุฯ พลังงาน สื่อสาร ปิโตรฯ ขนส่ง ท่องเที่ยว ฯลฯ ตลาดมี Momentum ของการฟื้นตัวบางๆ หากช่วงบ่ายไม่มีแรงแอบขายแบบช่วง 4 โมงเย็นวานนี้ เชื่อว่า SET Index น่าจะปิดเหนือ 1,350 จุดได้ 
 
แนวโน้มตลาดบ่าย  
“บรรยากาศดีขึ้น แต่ยังต้องระวังกระแสเงินทุนไหลออก บ่ายนี้น่าจะยืนเหือ 1,350 จุดได้” แรงกดดันจากการไหลออกของเงินทุนวันนี้เริ่มเบาลง สกุลเงินบาทแข็งค่าเล็กน้อย ตอนนี้กลับมาอยู่แถว 36.35 บาทต่อดอลลาร์ ขณะที่ในตลาดทุนก็เริ่มเห็นการเก้งกำไรหุ้นในกลุ่ม Domestic อย่างรับเหมาฯ และวัสดุก่อสร้างอีกครั้ง นอกจากนี้ก็มีแรงซื้อคืนในหุ้นกลุ่มกลุ่มพลังงานและสื่อสาร มองช่วงบ่ายตลาดน่าจะยังรักษา Momentum นี้ไว้ได้ และถ้าไม่มีแรงแอบขายตอน 4 โมงเย็นแบบเมื่อวาน ดัชนีก็น่าจะปิดเหนือ 1,350 จุดได้ อย่างไรก็ตามสำหรับแนวโน้มกระแสเงินทุนไหลออก ยังมีโอกาสที่จะกดดัน SET ในช่วงนี้อีก จากการคำนวนด้วยสมการถดถอยหากเงินบาทอ่อนไปที่ 37 บาทต่อดอลลาร์ ในทางสถิติอาจทำให้ SET Index ต้องลงทดสอบ 1,317 จุด 
สำหรับประเด็นเรื่องการพิจารณาร่างกฎหมายงบประมาณของสภาคองเกรสสหรัฐ ล่าสุดสภาคองเกรสได้เร่งพิจารณาร่างกฎหมายงบประมาณชั่วคราว เพื่อยืดระยะเวลาในการจัดสรรให้แก่หน่วยงานรัฐไปจนถึง 11 ธ.ค.2558 นอกจากนี้พรรคเดโมแครตและรีพับบิลกัน ได้เร่งเปิดโต๊ะเจรจาในการกำหนดกรอบงบประมาณ พร้อมกับการกำหนดเพดานหนี้ใหม่ ความคืบหน้าของสภาคองเกรส ทำให้ความกังวลของตลาดว่าจะเกิดเหตุการณ์ Government Shutdown ได้จบลง ถือเป็น Sentiment บวกต่อการลงทุนพอสมควร อย่างไรก้ตามคืนนี้ตลาดหุ้นสหรัฐยังมีความเสี่ยงอยู่ตรงที่คุณ เจเน็ต เยลเลน ประธา Fed และ คุณ เจมส์ บุลลาร์ด ประธาน Fed สาขาเซนต์หลุยส์จะกล่าวสุนทรพจน์ ที่เมืองเซนต์หลุยส์ รัฐมิสซูรีในวันนี้เวลา 2.00 น.ตาม เวลาประเทศไทย ส่วน คุณ วิลเลียม ดัดลีย์ ประธาน Fed สาขานิวยอร์คมีกำหนดกล่าวที่นิวยอร์ค หากมีการส่งสัญญาณขึ้นดอกเบี้ยภายในปีนี้ย้ำออกมาอีก ตลาดหุ้นสหรัฐน่าจะปรับฐานลงต่อ 
– หุ้นแนะนำ: เลือกหุ้นที่ได้ประโยชน์จากการอ่อนค่าของเงินบาท โดยเลือก SVI และ MC
– หุ้นเก็งกำไรบ่าย : BIG ลุ้นทำกำไร 1.48 บาท ตัดขาดทุน 1.34 บาท
 
 
Investment Theme 
– Value Play กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) IRPC หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS หุ้นได้ประโยชน์จากเงินบาทอ่อนค่า SVI VNG และ หุ้น 2H2015 Earning Growth MINT CENTEL CPN AOT  